ઓરિએન્ટલ બેન્ક કોમર્સના આસિસ્ટન્ટ જનરલ મેનેજર કમ ક્લસ્ટર મોનિટરિંગ હેડ (મુંબઈ) સુધાંશુ પાત્રાએ ફરિયાદમાં જણાવ્યું છે કે, રણજીતકુમાર જયચંદલાલ લુનિયા કાંકરિયા વિસ્તારમાં મે. શ્રી ઓમ ફેબ, મે. શ્રી લક્ષ્મી ફેબ અને મે. શ્રી બાબા ટેક્સટાઈલ નામની પેઢીઓ ચલાવે છે. રણજીત લુનિયાએ ઓરિએન્ટલ બેન્કની સ્ટેશન રોડ, અમદાવાદ બ્રાન્ચના અધિકારીઓ સાથે મળી કેશ ક્રેડિટ મેળવી લીધી હતી. મિલકત મોર્ગેજ કરીને કેશ ક્રેડિટ આપવામાં બેન્ક અધિકારીઓની ભૂમિકા પણ જણાઈ આવી છે.